SHBA: Brennan shpjegon strategjinë e re kundër terrorizmit
Përpjekjet e kësaj administrate nuk vërtiten rreth Osamës por rreth asaj që ai përfaqëson, tha këshilltari i Presidentit Obama
Shtatorin e tetë viteve më parë me aktetet e tyre terroristët u provuan amerikanëve rrezikun e ekstremizmit. Ajo që ndodhi në Qendren Botërore të Tregtisë shënoi fillimin e luftës për të mundur al Kaidën dhe kapur Osama bin Ladenin. Por këshilltari i lartë i presidentit Obama për anti-terrorin thotë se përpjekjet e kësaj administrate nuk vërtiten rreth Osamës por rreth asaj që ai përfaqëson. Planifikimi i sulmeve kërkon trajnimin e rekrutëve në vende të shtypura. Pikërisht këtu fillon filozofia e administratës. Zoti Brennan thotë se joshja për t’u anëtarësuar në grupet ekstremiste mund të frenohet duke mbështetur qeverisjen e mirë. Zoti Brennan thotë se kjo është arsyeja e mbështetjes për qeverinë pakistaneze e cila po mundohet të mbrojë fiset nga al-Kaida... mbështetja për një qeveri uniteti në Irak dhe zgjedhjet në Afganistan. Një qeveri e mirë, thotë ai, fuqizon popullin e vet. Lidhur me teknikat e debatura për marrjen në pyetje si simulimi me mbytje, Brennan thotë se zoti Obama ka caktuar një grup pune për të rishikuar politikat amerikane për arrestimet dhe marrjen në pyetje. Zoti Brennan thotë se qasja e Obamës nuk është eliminimi i planeve të administratës së presidentit Bush kundër terrorizmit, por as mbatja e tyre. Ai thotë se plani është shumëdimensional me theksin në qeveri, popull dhe ekonomi. Ai ritheksoi politikën amerikane se Shtetet e Bashkuara janë në luftë me al-Kaidën dhe aleatët e saj ekstremistë dhe jo me fenë islame. //ii